**Gradivo za bogoslužje**

**Nabirka na materinski dan za Caritas**

7. velikonočna nedelja, 12. maj 2024

Bogoslužje

Besedila:

1. Berilo: Ad,15-17,20-26

2. Berilo: 1 Jn 4,11-16

Evangelij: Jn 17,11b-19

Uvod:

Danes po naših župnijah obhajamo materinski dan. Hkrati je to nedelja med Jezusovim vnebohodom in prihodom Svetega Duha na binkošti. Jezus je zapustil svoje prijatelje in ti sedaj čakajo na obljubljeni prihod Svetega Duha, da jih okrepi in jim da novih navdihov. To je zanje čas med že in še ne.

Mnogim materam in ženskam gre podobno. Zapuščene, mnoge tudi v gmotni stiski, ne vedo, kako naprej. Njim je namenjena današnja nabirka za Caritas. Le z vašo pomočjo je humanitarna organizacija lahko lani z nasveti, pogovori in finančno pomočjo pomagala 284 družinam s 559 otroki premostiti čas čakanja in negotovosti.

Pomislimo na te matere in družine, ko bo danes šla mimo vas košarica za ofer.

Gospod, usmili se:

Gospod Jezus Kristus,

prišel si, da vsem ljudem podariš življenje v izobilju.

*Gospod, usmili se*

Vstal si od mrtvih in tudi nam obljubil večno življenje.

*Kristus, usmili se*

Šel si v nebesa in hočeš tudi za nas pripraviti nebesa že na zemlji.

*Gospod, usmili se*

Prošnje:

Gospod naš Bog, ti skrbiš za nas kot ljubeča mati, kot zvesti oče. K tebi prihajamo z našimi prošnjami:

Za vse matere med nami in po svetu, ki so v skrbeh, so žalostne, ki upajo in se veselijo – spremljaj jih s svojim blagoslovom.

*Vsi: Prosimo te, usliši nas*

Za vse ljudi, ki trenutno preživljajo hude čase, ki živijo v sporih in vojni – opogumi jih s svojim mirom.

*Vsi: Prosimo te, usliši nas*

Za vse ljudi, ki podpirajo matere v stiski, ki delajo za spravo in mir – da bodo vedno imeli široko srce.

*Vsi: Prosimo te, usliši nas*

Za vse otroke in mlade, ki v tem času prejemajo zakramente krsta, obhajila in birme, ki hrepenijo po ljubeči varnosti in sprejetosti v družini in v Cerkvi – naj občutijo tvojo in našo ljubezn.

*Vsi: Prosimo te, usliši nas*

Za vse naše drage rajne, ki jih poznamo po imenu in tudi za tiste, na katere nihče več ne misli – sprejmi vse v svoje večno varstvo.

*Vsi: Prosimo te, usliši nas*

Gospod naš Bog, zahvaljujemo se ti za tvojo ljubezen in zvestobo, ki nam jo izkazuješ po svojem Sinu Jezusu, ki s teboj živi in kraljuje vekomaj. Amen.

Blagoslov:

Bog, ki je sam po sebi pesem ljubezni in nas vse ljubi, blagoslavlja, spremlja in varuje – naj nam vedno daje pogum in zaupanje za prihodnost.

Naj nam v naših družinah in tukaj v župniji vedno daje slutiti, kako lahko gradimo nebesa že tukaj na zemlji.

On, troedini Bog: Oče, + Sin in duhovna moč, Sveti Duh – naj bo z vami zdaj in vekomaj. Amen.

Za bogoslužne elemente in misli za pridigo – Benno Karnel, dušni pastir za odnose, zakon in družine na Koroškem